Սերգեյ Պաշչենկո

Սերգեյ Յուրևիչ Պաշչենկո (ռուս.՝ Сергей Юрьевич Пащенко, դեկտեմբերի 18, 1982(1982-12-18), Տիրասպոլ, Մոլդովական ԽՍՀ, ԽՍՀՄ), մոլդովական և ռուսական ֆուտբոլիստ, «Շերիֆ» ակումբի և Մոլդովայի հավաքականի դարպասապահ։


== Կարեիրա ==


=== Ակումբային ===


==== Կարիերայի սկիզբ ====
Տիրասպոլի «Շերիֆ» ակումբի սան է, որի կազմում հանդես է եկել չորս մրցաշրջան։ Խաղացել է նաև մոլդովական այլ ակումբներում՝ Բենդերիի «Դինամոյում», «Օլիմպիայում» (Բելցի), «Տիրասպոլում»։ 2008 թվականին մեկ խաղ է անցկացրել ռուսական «Ալանիա» ակումբում, 2011/12 մրցաշրջանում հանդես է եկել Օրենբուրգի «Գազովիկում»։ 2011 թվականին, խաղալով Բելցիի «Օլիմպիայում», 11 մետրանոցից գոլ է խփել Բենդերիի «Դինամոյի» դարպասը։ Այս գոլը երկրորդ գոլն էր իր կարիերայի ընթացքում 11 մետրանոցից, առաջին անգամ նա աչքի է ընկել՝ «Շերիֆում» հանդես գալու ժամանակ։


==== «Մալավան» ====
2012 թվականից պաշտպանել է իրանական «Մալավան» ակումբի գույները։ Առաջին հանդիպումն անցկացրել է «Սեպասի» դեմ և ոչ մի գոլ բաց չի թողել։ 2013 թվականի վերջին հեռացել է «Մալավանից»։ Ըստ ակումբի պաշտոնական կայքի՝ դա կապված էր ընտանեկան հանգամանքների հետ, որոնք ստիպել են ֆուտբոլիստին վերադառնալ Մոլդովա։


==== Վերադարձ «Շերիֆ» ====
2014 թվականի սկզբին սկսել է մարզվել իր հարազատ թիմի՝ Տիրասպոլի «Շերիֆի» հետ։ Փետրվարի 19-ին Նիժնի Նովգորոդի «Վոլգայի» դեմ ընկերական խաղում հանդես է եկել մեկնարկային կազմում։ Ապրիլին Տիրասպոլի թիմի գլխավոր մարզիչ Վյաչեսլավ Ռուսնակը հայտարարել էր, որ իրանական կողմից իրավական հարցեր կան, որոնք արգելակում են Պաշչենկոյի՝ թիմ տեղափոխվելու գործընթացը։ 2014 թվականի հունիսին պաշտոնապես հայտարարվել է Պաշչենկոյի՝ «Շերիֆ» տեղափոխվելու մասին։ Ակումբից Լուվանոր Էնրիկեի հեռանալուց հետո Պաշչենկոն դարձել է թիմի ավագ, այդ դերում նորամուտը նշել է հուլիսի 25-ին «Տիրասպոլ» ՖԱ-ի դեմ խաղում։ 2015 թվականի մայիսի 24-ին հաղթել է 2014/15 մրցաշրջանի Մոլդովայի գավաթի խաղարկության՝ «Տիրասպոլի» դեմ խաղում։ Հունիսի 18-ին հայտնի է դարձել, որ Պաշչենկոն հեռացել է թիմից պայմանագրի ավարտի պատճառով։


==== Վերադարձ «Մալավան» ====
2015 թվականի հունիսի վերջին ԶԼՄ-ները հայտնել էին, որ Պաշչենկոն համաձայնության է եկել իրանական «Պերսեպոլիս» ակումբի հետ պայմանագիր կնքելու շուրջ, սակայն մեկ ամիս անց հայտնի է դարձել, որ դարպասապահը մեկ տարվա պայմանագիր է կնքել «Մալավանի» հետ, որտեղ խաղացել է 2012 թվականից մինչև 2013 թվականը։


==== «Զարյա» Բելցի ====
2016 թվականի փետրվարին տեղափոխվել է Բելցիի «Զարյա» ակումբ, որտեղ խաղացել է 2015/16  մրցաշրջան Մոլդովայի գավաթի խաղարկությունում։ Հաջորդ տարի նա թիմի հետ հասել է Մոլդովայի գավաթի խաղարկության եզրափակիչ, որտեղ 0:5 հաշվով պարտվել է Տիրասպոլի «Շերիֆին»։


==== «Շերիֆ» ====
2018 թվականի հունվարի սկզբին պայմանագիր է կնքել Տիրասպոլի «Շերիֆ» ակումբի հետ։ Նույն տարում թիմի հետ նվաճել է առաջնության ոսկե մեդալներ։


=== Հավաքական ===
Սերգեյ Պաշչենկոն Մոլդովայի հավաքականի դարպասն սկսել է պաշտպանել 2005 թվականից։ 2005 թվականի հոկտեմբերի 12-ին նշել է նորամուտն ազգային թիմում՝ մասնակցելով 2006 թվականի աշխարհի առաջնության՝ Իտալիայի հավաքականի դեմ ընտրական խաղում, որտեղ Մոլդովան պարտվել է 1:2 հաշվով, իսկ Պաշչենկոն խաղացել է 90 րոպե։ Ընդհանուր առմամբ Սերգեյը հավաքականի կազմում անցկացրել է 16 խաղ։ 2017 թվականի հունվարի 10-ին կրկին հրավիրվել է ազգային հավաքական՝ նախապատրաստվելու Կատարի հետ ընկերական խաղին։ Հունվարի 17-ին կայացած խաղում խաղադաշտ է դուրս եկել 46-րդ րոպեին, իսկ խաղն ավարտվել է 1:1 հաշվով։


=== Մարզչական ===
2020 թվականից դարձել է դարպասապահների մարզիչ «Շերիֆում»։


== Ընտանիք ==
Եղբայր՝ Ալեքսանդրը, նույնպես ֆուտբոլիստ է, խաղում է կիսապաշտպանի դիրքում, մինչև 2014 թվականը հանդես է եկել «Շերիֆում»։


== Ելույթների վիճակագրություն ==


=== Հավաքականում ===
2018 թվականի փետրվարի 27-ի դրությամբ


== Ձեռքբերումներ ==


=== Թիմային ===
 Մոլդովայի չեմպիոն (4) - 2005, 2006, 2007, 2018
 Մոլդովայի առաջնության բրոնզե մեդալակիր (1) - 2014/15
 Մոլդովայի գավաթի դափնեկիր (3)։ - 2005/06, 2014/15, 2015/16
 Մոլդովայի գավաթի եզրափակչի մասնակից (1) - 2016/17
 Մոլդովայի Սուպերգավաթի դափնեկիր (2) - 2005, 2007
 Մոլդովայի Սուպերգավաթի եզրափակչի մասնակից (2) - 20147, 2016
 Համագործակցության չեմպիոնների գավաթի դափնեկիր (1) - 2003


=== Անձնական ===
Մոլդովային լավագույն դարպասապահ (3) - 2005, 2006, 2014
Մերձդնեստրի սպորտի վարպետ


== Ծանոթագրություներ ==


== Արտաքին հղումներ ==
Սերգեյ Պաշչենկոյի էջը «Շերիֆ» ակումբի կայքում
«Лучшие моменты карьеры». Видео об игроке на сайте moldova.sports.md
Лучшие сэйвы Сергея Пащенко часть первая
Компенсированное время 14.05.13 ՅուԹյուբում(ռուս.)
#Спрашивай: Сергей Пащенко. ФК «Шериф» ՅուԹյուբում(ռուս.)